Gatas

Gatas () – miestas pietvakarių Libijoje, netoli Alžyro sienos, oazėje Sacharos dykumoje. Savivaldybės centras. Yra senovinė tuaregų tvirtovė Kakemenas, pats miestas pastatytas iš plūkto molio. Netoli Gato stūkso Tadrat Akakuso kalnai su į UNESCO pasaulio paveldo sąrašą įtrauktais uolų piešiniais.

Mieste yra Gato oro uostas, į kurį vyksta lėktuvai iš Sabhos.

Istorija 

Gatas senovėje buvo svarbus Transsacharinės prekybos punktas, vienas pagrindinių Fesano miestų. Tuaregų konfederacija Kel Adžeras Gate pastatė tvirtovę. Nuo 1952 m. priklauso Libijai.

Libijos miestai
Transsacharinė prekyba